03/vol. 58 Jurnalul Oficial al Uniunii Europene 169 32004R0877 L 162/54 JURNALUL OFICIAL AL UNIUNII EUROPENE 30.4.2004 REGULAMENTUL (CE) NR. 877/2004 AL COMISIEI din 29 aprilie 2004 de stabilire a normelor de aplicare a Regulamentului (CE) nr. 2200/96 în ceea ce privește comunicarea prețurilor constatate pe piețe pentru anumite fructe și legume proaspete COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a pieței în sectorul fructelor și legumelor ('), în special articolul 28 alinea- tul (2), întrucât: (1) Regulamentul (CE) nr. 2200/96 al Consiliului prevede că statele membre trebuie să comunice Comisiei prețurile anumitor fructe și legume proaspete constatate pe piețele reprezentative. Normele de aplicare a acestor dispoziții au fost stabilite de Regulamentul (CE) nr. 659/97 al Comisiei (2), abrogat de Regulamentul (CE) nr. 103/2004 al Comisiei din 21 ianuarie 2004 de stabilire a normelor de aplicare a Regulamentului (CE) nr. 2200/96 al Consiliului în ceea ce privește regimul intervențiilor și al retragerilor de pe piață în sectorul fructelor și legumelor (3). În consecință, este necesar să se adopte noi norme de aplicare privind comunicarea prețurilor constatate pe pieţe pentru anumite fructe și legume proaspete, care, din motive de claritate, trebuie să fie separate de normele de aplicare privind regimul intervențiilor și al retragerilor în sectorul fructelor și legumelor. (2) Este necesar să se asigure faptul că preţurile transmise Comisiei pentru fiecare produs sunt comparabile. Este, prin urmare, necesar să se aplice, în întreaga Comunitate, o definire armonizată în mod rezonabil în ceea ce privește stadiul comercializării, prezentarea, categoria de calitate și, după caz, soiul sau tipul. Este, de asemenea, necesar să se definească diferitele piețe reprezentative pentru fiecare dintre produsele în cauză. În plus, este necesar ca statele membre să ofere, după caz, explicațiile necesare Comisiei cu privire la metodele și criteriile de calculare a prețurilor în cauză. (3) Pentru o circulație rapidă a informației, este necesar să se recurgă la metode electronice de transmitere. () JOL297,21.11.1996, p. 1, astfel cum a fost modificat ultima dată prin Regulamentul (CE) nr. 47/2003 al Comisiei O L 7, 11.1.2003, p. 64). () JOL 100, 17.4.1997, p. 22, astfel cum a fost modificat ultima dată prin Regulamentul (CE) nr. 1135/2001 OL 1354, 9.6.2001, p. 9). () JOL16,23.1.2004, p. 3. (4) În scopul transparenței, Comisia ar trebui să informeze statele membre cu privire la prețurile constatate în întreaga Comunitate, precum și la media comunitară. (5) Măsurile prevăzute de prezentul regulament sunt în conformitate cu avizul Comitetului de gestionare a fructe- lor și legumelor proaspete, ADOPTĂ PREZENTUL REGULAMENT: Articolul 1 (1) Preţurile constatate prevăzute la articolul 28 alineatul (1) din Regulamentul (CE) nr. 2200/96 sunt prețuri franco unitatea de ambalare, fără TVA, exprimate în euro la 100 de kilograme de greutate netă, ale produselor de categoria |], triate, ambalate și, după caz, plasate pe paleți. (2) Statele membre determină piețele reprezentative prevăzute la articolul 28 alineatul (1) din Regulamentul (CE) nr. 2200/96 pe baza: (a) fie a tranzacțiilor realizate pe piețe identificabile în mod fizic (piețe de gros, licitații și alte locuri de întâlnire fizică a ofertei și a cererii) în zona de producție; (b) fie a tranzacţiilor directe între producători din zona de producție și cumpărători individuali (angrosiști, comercianți, centre de distribuție și alți operatori); (c) fie a unei combinații a tipurilor de tranzacții prevăzute la lite- rele (a) și (b). Lista piețelor reprezentative este prevăzută de anexă. Articolul 2 Pentru produsele prevăzute de anexă, statele membre transmit Comisiei, în ziua de miercuri a fiecărei săptămâni, până la ora 12 (ora Bruxelles-ului), o comunicare ce detaliază, pentru fiecare zi de piaţă, prețul mediu în euro la 100 kilograme constatat pe pieţele prevăzute de anexă, pentru tipurile și/sau soiurile de produse și pentru mărimile și/sau prezentările prevăzute de anexă, pentru care s-au efectuat tranzacții prevăzute la articolul 1 alineatul (2). Această comunicare se face prin sistemul electronic indicat de Comisie. Comisia transmite statelor membre informațiile primite, precum și, pentru fiecare produs în cauză, prețul mediu în cadrul Comunității.